
Nos  oiganes  agissent  iis  librement  et  selon  Ies  lois  ordinaires  de  l'or- 

« 

ganisation,  les  sentiments  qui  en  resultent  sont  agreable,  peuvent  n  eme 
nous  causer  un  plaisir  tresvif;  mais  nos  fonctions  sont-elles  troublees, 
nos  orgaues  sont-ils  bless^s,  malades,  y  a  t  il  em}  e.hment  a  leur  actron : 
les  sensations  internes  sont  douloureuse,  et,  selon  1’espere  d'enq  ejhement 
ou  de  lesion,  elles  ont  un  caractere  particulicr.  C’est  pourquoi  la  douleur 
doit  etie  un  objet  important  dans  les  etudes  du  meleein. 

Magendie,  Precis  E  liment  nive  de  Pkysiologie. 


DISSERTATIO  PHYSIOLOGICA 


IN  AUGURALIS 

VE 

dolore; 


AUCTORE  GULIELMO  GRlFFIN. 


Dolor  a  temporibus  omni  hominum  memoria 

antiquioribus,  inter  miserias  vitae  humanae  non 
modo  maxime  formidolosas,  est  sed  etiam  im¬ 
merito  crudelissimas  quibus  Providentia  nos 
cruciari  statuit.  Malum  est  ex  omnibus  aliis 
quod  Stoici  disciplinae  suae  de  patientia  univer¬ 
sa  difficillime  accommodare  potuerant,  et  quod 
etiam  cultor  morum  Christianorum  hodiernus 

medicamen  amarum  dicit,  in  poculum  scilicet 
gaudiorum  et  laetitiae  injectum,  ne  a  quo  pen- 
deat  felicitas  omnis,  neve  hanc  nunquam  in  or¬ 
be  nostro  sublunari  perfectam  esse,  oblivisca¬ 
mur.  Haec  sententia  ab  errore  oritur,  in  quem 
fere  omnes  incidunt,  dolorem  scilicet  cum  mor* 
bo,  cui  quidem  comes  prope  imepai  abilis  adhae* 

ret,  confundendi.  Quae  vero  cunque  difficultas 
sit  in  hoc,  morbo,  scilicet,  cum  opinione  de  Be¬ 
nignitate- Infinita  in  omnibus  consiliis  summi 
opificis  monstrata,  conciliando,  nil  ejusmodi  de 
illo,  Dolore  nimirum  accidere  queat. 

Si  res  per  se  spectentur,  nullam  necessitatem, 
ut  dolor,  potius  quam  ut  voluptas  existat,  vide¬ 
ri  fatendum  est ;  si  autem  in  memoriam  revo¬ 
camus,  nos  sentientes  esse,  injuriisque  et  mor¬ 
bis  mille  objici,  vitaque  filo  adeo  tenui  nostra 
potiri,  ut  mors  semper  adesse  dicatur;  nonne 
omnino  saluberrime  praecavetur,  ut  dolor,  quod¬ 
cunque  injuriam  aut  exitium  nobis  moliri  pos¬ 
sit,  comitetur  et  indicet.  “  Par  la  douleur  et  le 
“  plaisir,”  dicit  Magendie,  “  la  natura  nous 
“  porte  a  concourir  a  1’ordre  qu’elle  a  etabli 
“  parmi  les  etres  organises.” 

Si  dolor  aliquando  adest,  ubi  nulli  utilitati 
cuivis  inservire  videtur,  miseriaeque  pertinacis 
alicui  materia  fit,  malum  est  tantummodo  soli¬ 
tarium  et  casu  accidens,  a  norma  generali  bo¬ 
num  universum  ulterius  spectante  excipiendum. 
Nullo  modo  bona  doloris  melius  aestimare  po¬ 
terimus,  quam,  quomodo  nosmet  haberemus  eo 
prorsus  carentes,  cogitando.  Si  dolor  omnis 
abesset  nullam  fore  expectationem  mali  praevis 

praenunciatricem  in  aprico  est :  membra  nobis 
negligentibus  vel  etiam  saepe  insciis  truncata 
vel  avulsa  forent.  Consilio  bono  precibusque 
amicis  spretis,  homines  in  vicis  cruribus  fractis 
artubusque  luxatis  humi  serperent ;  vel  epulis 
intempestivis  stadio  inflammationis  ardentissimo 
securi  et  periculi  haud  praemoniti  accumberent. 
Ubi  nullum  incommodum  sentiretur,  nulla  re¬ 
media  quaererentur,  donec  homines  debilitate 
confecti  corruerent ;  et  si  profecto  tum  demum 
medicus  arcesseretur,  vix  melius  sedem,  na- 
turamque  morbi  cognoscere  quam  aeger  ipse 
indicare,  posset.  Praeter  haec  omnia  nemo  de 
periculo  praemoneretur,  et  inde  existeret  vel 
pavor  universus  et  perpetuo  molestus  mortis 
vel  de  eadem  accessura  securitas  perditissima. 
Amici  maxime  propinqui  et  dilecti  ad  mensas 
focosque  nostros  mortui  repentino  deciderent, 
parens  fortasse,  uxor,  vel  infans,  quorum  ali¬ 
quis  forsan  servari  potuisset,  si  modo  indici¬ 
um  ullum  periculi  paucis  ante  horis  habuis¬ 
semus  ;  indicium  revera  ipsissimum  quod  do¬ 
lor  praestat. 

Sensibus  doloris  et  molestiae  plurimos  actio¬ 
nis  salutaris  modos  debemus,  qui  jam  adeo 
consentiunt  ut  eos  ad  originem  suam  referre 

negligamus,  et  hinc  tantuli,  vel  potius  nihili 
aestimatur.  Dolor  non  modo  monitor  est,  sae¬ 
pe  non  solum  morbum  indicat,  sed  ad  reme¬ 
dium  ducit,  imo  etiam  per  vim  cogit ;  neque 
multum  dubito,  quin  in  statu  hominum  pris¬ 
tino  et  naturali,  medico  succedaneum  melius 
sit,  quam  vulgo  crederetur.  In  fere  cunctis 
externis  inflammationibus,  iis  praesertim  mem¬ 
bris  fractis  articulisve  laesis  ortis,  curatio  in 
partes  quietas  et  immotas  tenendo,  pressuram 
supervacuam  evitando,  musculos  relaxatos  ser¬ 
vando,  caloremque  abducendo,  consistit.  Hae 
omnes  indicationes  plerumque  suggeruntur, 
saepe  vi,  ab  illo  ex  omnibus  nutriculis  medentb 
bus  maxime  vigili.  Dolore  scilicet  suadentur, 
nisi  quidem,  theoriis  medici  operatio  ejus  inter¬ 
pelletur. 

Haud  parum  mihi  mirum  videtur,  quod  eti¬ 
am  Paley  ille  celeberrimus,  qui  in  suo  opere 
praeclaro  de  Theologia  Naturali  quaedam  de 
Dolore  bene  annotavit,  quique  certissime  notio¬ 
nem  generalem  de  usibus  multis  eximiis  quibus 
inservit,  habuit,  errorem  eum  cum  morbo  con¬ 
fundendi  non  penitus  effugerit.  Quantae  uti¬ 
litatis  sit,  certe  ignoravit,  aliter  enim,  vix  tan¬ 
tam  paradoxam  proferre  coactus  esset,  quod 

scilicet  voluptas  vera  ab  otio  subsecuturo 
sive  doloris  intermissione  orta  dolorem  prae¬ 
gressum  compensare  possit  ;  neque  porro  con¬ 
silia  numinis  summi  benevola  vindicasset,  di¬ 
cendo  dolorem  non  ex  consulto  institui  sed  ca¬ 
su  accidere.  Hunc  vero  de  industria  institutum 
esse,  nec  fortuito  accidere,  nihil  magis  compro¬ 
bat,  quam  quod  dolor  omnis  desinat,  simul,  ac 
fines  ad  quos  institutum  esse  credamus,  non  as¬ 
sequendi  fiunt — inflammatione,  igitur  progredi- 
ente,  dolor  paulatim  augetur,  quasi  pro  rato  pe¬ 
riculo  attentionem  vehementius  et  instantius 
postularet  ;  quamprimum  autem  gangraena  ac¬ 
cesserit,  nil  amplius  cruciat;  tempus  quo  remedia 
aliquid  valere  potuissent,  praeteriit,  horaeque 
vitae,  quae  adhuc  supersunt,  paucae,  statu,  si 
cum  cruciatu  praegresso  comparetur,  quietis  ef¬ 
fluere  sinuntur.  Idem  de  ambustionibus  anno¬ 
tandum  est,  quorum  angorem  pauci  ignorant ; 
si  tamen  tantae  sunt,  ut  sanitas  recipi  nequeat, 
viresque  corporis  vitam  tantummodo  per  horas 
aliquot  sustinere  possint,  parum  vel  nil  doloris 
sentitur. 

Dici  fortasse  queat,  dolorem  aliquando  acci¬ 
dere,  nulla  nota  praeterea  praesente,  quare  affec¬ 
tionem  quamlibet  morbosam  subesse  credere  li- 

ceat,  et  ubi  curatio  in  partis  ipsius  sensu  dolendo 
constat ;  sed  etiam  in  exemplis  istis  dolorem 
morbum  esse,  jure  contendere  nequimus.  Nul¬ 
lum  enim  testimonium  a  curatione  nervum  di¬ 
videndo  peracta  deducendum  est,  quoniam,  per¬ 
spicuum  est,  tale  sublevamen  refugium  esse 
tantum  et  minime  remedium  scientificum,  arte¬ 
que  nostra  imperfecta  concessum,  unde  neque 
qua  mutatione  functionis  aut  fabricae  isti  ango¬ 
res  infandi  pendeant  cognoscere,  vel  remedia 
rationi  magis  consonantia  adhibere,  haud  omni¬ 
no  possumus.  Dentis  evulsio,  sensusque  digiti 
destructio,  quo  jure  cunque,  rebus  se  ita  haben¬ 
tibus,  permittendae,  nihilominus  indicia  sunt 
maximae  infausta  medicinae  in  melius  progre¬ 
dientis,  ct  per  se  spectatae,  rationi  fere  tantum 
conveniunt,  quantum  operatio  ad  nervos  ischia- 
ticos  in  vitiis  rheumaticis  artuum  inferiorum  di¬ 
videndos  instituta. 

Dolor  tantummodo  symptoma  est — loquela 
— vox  denique  morbi,  et  eum  adesse,  cum  hic 
aggressum  fuerit,  id  demum  malum  est  verum 
et  vere  dolendum.  Nulla  valetudo,  ac  ea  quam 
parum  vel  nil  doloris  comitatur,  adeo  lethalis 
existit ;  veluti  genera  gangraenae  quaedam,  par¬ 
tium  per  algorem  destructio,  morbi  omnes  quibus 

nomen,  insidiosi  aut  impendenties,  imponitur, 
qui  raro  animi  attentionem  cient,  donec  auxilia 
humana  inania  facta  fuerint  et  saepe  haud  sus¬ 
pecti  inter  vitam  omnino  latent. 


DE  DOLORE  NECESSITATI  ACCOMMODATO. 

Si  igitur,  uti  liquet,  artificium  revera  sit,  a  na¬ 
tura  ad  finem  quendam  insignem  et  utilem  in¬ 
stitutum,  gradum  ejus  mensurae  periculi  vel 
potius  necessitatis  existentis  accommodari  de¬ 
bere  haud  ineptum  est  credere,  et  talis  quidem 
de  eo  lex  generalis  lata  est.  Contra  hanc  sen¬ 
tentiam  forsan  argui  queat,  dolorem  summum 
plurimas  affectiones  natura  sua  leves  omnino  co¬ 
mitari.  Quantos  cruciatus  odontalgia  et  tic  do- 
loreux  afferunt?  Angor  quantus  a  paronychia 
aut  ambustione  levi  sentitur?  in  nullo  tamen 
ex  his  de  periculo  vel  minimum  cogitamus.  Ut 
hujus  rei  ratio  in  aperto  sit,  tantummodo  in  me¬ 
moria  tenere  oportet  naturam  de  quaque  parte 
servanda  aeque  solicitam  esse,  et  quamcunque 
leves  hi  morbi  fuerint,  quatenus  vitam,  mor¬ 
tem  ve  corporis  universi  spectat,  easdem  quod  ad 
partem  dolentem,  gravissimos  esse  et  haud  raro 
in  ejus  exitium  irreparabile  desinere.  Periculo 

locali  dolor  non  male  accommodatur — annotari 
quoque  potest,  dolorem  acutum  in  affectionibus 
partium  cum  aliis  comparatarum  minoris  mo¬ 
menti,  eo  magis  necessarium  fieri,  quia  turbati¬ 
ones  istae  vehementes  et  insigne  scompagis  uni¬ 
versae  raro  comitantur,  quae  morbis  organorum 
vitalium  et  majoris  momenti  nunquam  desunt 
neque  ullum  indicium  eminens  adest,  quod  at¬ 
tentionem  animi  vel  suscitare  vel  eam  fixam  te» 
y  nere  posset.  Procul  dubio  concedi  oportet,  spe¬ 
ciem  dolorem  spasmodicam  appellatam  saepe  in¬ 
flammatoria  vehementi  orem  esse,  dum  simul 
fere  usque  minus  periculosa  est.  Haec  tamen 
concessio  vera  est,  quod  ad  ejus  effectus  genera¬ 
lis  tantummodo  pertinet,  quippe  quia  causa  ejus 
excitans  facilius  submoveri  queat,  et  quoniam 
sese  intermittit,  diutius  perstare  potest,  minore 
tamen  injuria  viribus  vitae  illata.  Mors  ali¬ 
quando  fere  instanter  a  vehementia  immani  do¬ 
loris  spasmodici,  raro  si  unquam  inflammatorii, 
quosdam  corripuit.  Contra  ea  credo,  gradus  hu¬ 
jus  ardentes  adfuisse,  ubi  vires  vitae  diuturni¬ 
tati  ejus  soli  succubuerunt,  dum  affectus  prioris 
protrahendi  consuetus,  mentis  alienationem  vel 
morborum  aliorum  supervenientium  accessio¬ 
nem  praestitit. 

Ratio  effectus  doloris  plerumque  non  tantum 
ejus  intensitatem  urgentem,  quantum  duratio- 
nem  perpetuam  spectat.  Per  intermissiones  vel 
remissiones  doloris  spasmodici  requies  est  et 
otium  quasi,  quod  quamvis  breve  plus  minusve 
reficere  potest ;  in  inflammatione  contra,  dolor 
permanet,  nulla  requies  intercedit,  nulla  remis¬ 
sio,  adeo  ut  tandem  sub  tali  conditione  vita  am¬ 
plius,  subsistere  nequeat.  Discrimen  inter  na¬ 
turas  effectusque  doloris  spasmodici  et  inflam¬ 
matorii  eo  qui  contractionem  uteri  in  partu  pro-  ^ 
tracto  comitatur,  cum  eo  qui  in  ejusdem  organi 
inflammatione  notatur  comparato  pulchre  osten¬ 
ditur.  In  partu  difficili  nihil  cruciatus  puerpe¬ 
rae  superare  valet,  adeo  quidem  ut  mirum  fiat, 
quomodo  natura  tantum  angoris  sustinere  possit; 
sed  aegra  intermissionibus  potitur,  et  inter  do¬ 
lores  somniculos  carpit,  viresque  recipit.  Nihil 
hujusmodi  in  inflammatione  accidere  potest,  ad¬ 
sunt  calor  ardens,  perpetuus  et  angor,  qui  otium 
nullum,  requiem  nullam  interponunt,  sed  usque 
et  usque  exacerbantur  et  augescunt,  donec  vel 
remediis  efficacibus  adhibitis,  vel  morte  miseran¬ 
da  abrumpantur. 

B 

DE  SPECIEBUS  DOLORJS  DIVERSIS. 


Causa  doloris,  haud  secus  ac  origo  mali,  om¬ 
nibus  seculis  attentionem  scriptorum,  medico¬ 
rum  praesertim  siJbi  vindicavit.  Nonnulli  eam  ex 
motu  organorum  sensuum,  alii  ex  motu  animae 
ipsius  his  organis  effecto  constare  putarunt,  mul¬ 
tique  inter  quos  summum  Boerhaavium  recen¬ 
sere  oportet,  eam  recta  tensioni  nervorum  tri¬ 
buere.  Hae  autem  et  hujusmodi  conjecturae 
etiam  verisimiliores  solum  tanquam  solertes  et 
argutae  haberi  possunt,  iisque  pares  sunt,  quae 
subinde  ad  rationem  physiologiae  sensus,  cujus 
quidem  dolor  species  est,  reddendam  temere  pro¬ 
latae  sunt. 

Omnes  nostri  sensus,  ii  etiam  qui  vulgo  indif¬ 
ferentes  aestimantur,  vel  grati  vel  ingrati  sunt ; 
quorum  priorum  gradus  vividi  voluptatem,  pos¬ 
teriorum  dolorem  constituunt.  Nervos  instru- 

% 

menta  esse,  per  quae  impressiones  illae  suscipi¬ 
untur  et  ad  cerebrum  pervehuntur,  ibique  loci 
solum  perceptionem  velocitate  incredibili  fieri 
novimus ;  sed  hoc  fere  solum  novimus.  Qua 
ratione  impressiones  pervehantur,  et  quare  quan¬ 
titates  rerum,  aut  textura  partium,  in  quarum 

contactum  veniunt,  perceptiones  adeo  inter  se 
diversas  excitent,  pariter  ignoramus.  Haec  inter 
arcana  naturae  reponuntur  quae  forsan  nun¬ 
quam  recludere  poterimus  usque  dum  physiolo¬ 
gia  vitae  aut  vis  ipsa  vitalis  probe  intelligatur. 

Si  physiologia  sensas  fundamento  omnino  sta¬ 
bili  niteretur,  procul  dubio,  dolor  in  diagnosi  in¬ 
ter  morbos  instituenda  multo  majoris  interesset ; 
atque  haud  parum  difficultatis  istius,  quae  jam 
interdum  medicum  adeo  moratur  et  impedit, 
exsuperaretur.  Dolor  etsi  tam  parum  de  eo  bene 
sciamus  prout  injurias  diversas  morbosque  qui¬ 
bus  corpus  humanum  objicitur,  vel  facilitatem 

- 

qua  texturae  diversae  eo  affici  queant,  spectat, 
dux  est  in  opinionibus  nostris  regendis,  insignis, 
saepe  revera  solus. 

Quod  ad  texturas  attinet,  nervosa,  uti  par  es¬ 
set  autumare,  sana  acerrime  sentit,  et  cum  irri¬ 
tata,  vel  inflammata  fuerit,  horrendum  dolet,  ea 
parte  tantum  ejus  excepta  quae  nullum  cum  ce¬ 
rebro  commeatum  directum  habet,  veluti  ner¬ 
vus  sympatheticus  cum  ejus  gangliis,  qui  dolo¬ 
rem  parum  sentire,  vimque  exiguam  in  muscu¬ 
los  praestare  videtur. 

Textura  mucosa,  si  modo  sana,  ubique  corpo¬ 
ris  tactu  delicatissimo  instruitur,  quod  a  sensu  la-. 

biorum,  linguae,  tunicae  conjunctivae,  membra¬ 
nae  narium  pituitariae,  urethrae  atque  vaginae 
acri  constat ;  hae  autem  partes  omnes  inflamma¬ 
tione  affectae  longe  minus  cruciatus  quam  quili¬ 
bet  opinaretur,  sentiunt.  Texturae  serosa,  sy¬ 
novialis,  fibrosa,  fibro-serosa,  cartilaginosa,  fi- 
bro-cartilaginosa,  et  denique  ossea,  dum  sanae 
perstant,  sensu  omni  carent,  sed  morbosae  fac¬ 
tae  vehementer  dolent,  tempus  erat  quo  defec¬ 
tus  sensus  in  osse  totalis,  notionem  induxit,  ei 
vitam  quoque  omnino  defuisse  ;  attamen  eodem 
inflammato,  morbi  partium  caeterarum  acerrimi 
vix  tantos  dolores  ciere  possunt.  Hujus  abnor¬ 
mitatis  ratio  redditur  difiicilima  esse  videtur. 

Textura  dermoidea  quae  corpus  obtegit,  sta¬ 
tu  sano,  gradibus  sensus  diversis  pollet ;  sicuti 
tamen  inflammatur,  eadem  diversitas  nusquam 
apparet.  Dolor  quando  inflammatio  accessit, 
plerumque  acutus  existit. 

Constat,  igitur,  non  modo  sensus  nostros  cau¬ 
sis  plurimis  diversis,  quae  eos  excitant,  admo¬ 
dum  variari,  sed  partes  quoque  corporum  nos¬ 
trorum  diversas  gradibus  et  generibus  sensus 
sibi  propriis  instrui,  unde  series  impressionum  a 
se  invicem  discrepantium  nascitur,  si  quando 
hae  vel  causa  eadem  afficiuntur,  vel  morbo  plec- 

tuntur.  Dolor  omnis  necessario  duobis  generi¬ 
bus  usitatissimis,  lento  scilicet  et  acuto,  referen¬ 
dus  est,  quorum  genus  posterius  in  dolores,  ten- 
sivum  seu  activum  inflammatorium,  spasmodi¬ 
cum,  nervosum  urentem,  lancinantem,  laceran¬ 
tem,  angentem,  pungentem  et  rodentem  sese 
dispescit,  de  quibus  ordine  jam  proposito,  ad 
pauca  dicenda  statim  progrediar. 

DE  LENTO  SIVE  SUBACUTO  DOLORE. 

Hic  morbus  vetustos  vel  species  inflammato¬ 
rii  vel  nervosi  plerumque  indicat,  nonnunquam 
vero  affectiones  aliquas  admodum  acutas  veluti 
hydren cephalum  comitatur.  Dolor  acutus  in 
impetu  inflammationum,  affectionem  praecipue 
membranarum,  subacutus  parenchymatis  organi 
morbosi  monstrare,  neque  ut  opinor  injuria  pu¬ 
tatus  est.  Posterior  tumores  organicos  aut  ex¬ 
travasationem  cerebro  pressuram  inferentes,  at¬ 
que  rheumatismum  vetustum  quamcunque  tex¬ 
turam  afficiat  semper  comitatur.  Vitia  item  car- 
cinomatosa  interdum  comitari  observatur  et  in 
iis  plerumque  vagus  est,  neque  sede  certa  conti¬ 
netur  ;  et  denique  syphilidis  aliquando  sequela, 
ossa  maxime  infestans,  conspicitur. 

DE  DOLORE  TENS1VO  SEU  ACTIVO  INFLAM¬ 
MATORIO. 

Dolor  qui  in  inflammationibus  cunctis  ar¬ 
dentibus  accidit,  a  sensu  et  tensione  partium  in¬ 
flammatarum  auctis  tantum  pendere  videtur, 
quae  ambo  fere  necessario  ex  impetu  humorum 
aucto,  et  haec  quidem  saepissime  ex  effusione  in 
telam  cellulosam,  oriuntur.  Sensus  partium 
auctus,  illa  conditio  est  teneritudo  plerumque 
apppellata  et  usque  adeo  cum  vascularitate  auc¬ 
ta  in  inflammatione  accidente  conjungitur,  ut 
illum  ab  hac  pendere  ex  usu  censeamus.  In 
statu,  revera,  etiam  sanissimo,  partes  vasculari¬ 
tate  insigni  praeditae,  semper  sensu  acutiore  in¬ 
struuntur;  doloremque  inflammatorium  a  ten¬ 
sione  partium,  quae  hunc  sensum  auctum  adep¬ 
tae  sunt,  praecipue  oriri  ex  iis  quae  in  phlegmo¬ 
ne  communi  observantur,  perspicuum  est ;  in 
quo  quidem  nullus  dolor  insignis  urget,  donec 
vascularitas  aucta,  et  effusio  forsan  inceperint, 
in  quibus  tamen  si  sese  stabiliverit,  proportio¬ 
nem  aequam  per  totum  morbi  decursum,  ambo¬ 
bus  retinet ;  quod  subito  desinit  quoque,  quam¬ 
cunque  saevus  fuerit,  simul  ac  tumor  se  dirum- 

pit,  aut  arte  patefit,  ex  notis  ejus  nequaquam 
minime  notabilis  est.  Hoc  porro  comprobatur 
cruciatu  infando  signisque  ad  constitutionem 
pertinentibus  maxime  formidolosis,  quae  acci¬ 
dunt,  siquando  materia  effusa  vel  secreta  exitum 
difficilem  adipiscitur,  veluti  in  suppurationibus 
profundis,  ubi  pus  fasciis  densis  continetur ;  vel 
in  iis  minus  formidandis  fortasse,  sed  vix  minus 
dolentibus,  ubi  pus  in  thecis  aut  vaginis  tendi¬ 
num  secernitur.  Sensus  acerrimus  ita  genitus 
nunquam  ad  unam  quamvis  texturam  solam  per¬ 
tinet  ;  magis  minusve  ad  partes  cunctas  dissi¬ 
miles,  quae  inflammatione  corripiantur,  propa¬ 
gatur,  adeo  quidem  ut  tunicae  arteriarum  ipsae 
ad  sanguinis  sui  transitum  sentiendum  excitatae 
videantur,  dolorque  ex  quaque  systole  cieatur 
vel  augeatur.  Hoc  in  plerisque  inflammationi¬ 
bus  acutis  observandum  est,  et  nomen  ei  speciei 
a  Galeno  dolori  pulsativo  appellato  praebuit. 
In  exemplis  istis  ubi  dolor  ad  quamque  pulsa¬ 
tionem  incessit,  a  tunicis  arteriarum  teneris  con¬ 
tractis  fortasse  oritur ;  alia  vero  sunt  exempla, 
ubi  sine  dubio,  earum  distensione  efficitur,  velu¬ 
ti  in  artuum  inflammationibus,  si  hi  dependere 
sinantur.  Hoc  quoque  in  partibus  vesicatis  ita 
fit.  In  talibus  postquam  dolor  omnis  remiserit, 

et  superficies  sanescere  incipiat,  actio  connitendi 
congestionem  pro  tempore  in  omnibus  vasis  cor¬ 
poris  extremis  efficiendo,  eum  breviter,  nec  ta¬ 
men  gradu  levi  redire  facessit. 

Dolor  denique  inflammatorius  nihil  aliud  esse 
videtur,  nisi  pressura  quaedam  interna  diffusa 
ad  superficies  inflammatas  et  acriter  sentientes 
applicata  ;  atque  forsan  angoris  summi,  qui  in¬ 
flammationes  ossium  cartilaginum  et  membra¬ 
narum  densiorum  nihil  omnino  in  conditione 
sua  sana  sentientium,  ratio  talis  reddi  potest,  ea 
scilicet,  ad  dilatationem  parum  facilitatis  habe¬ 
re,  ideoque  vasa  inflammata  et  nervos  per  ea 
distributa  compressionem  auctam  percipere  opor¬ 
tere. 

Quoniam,  ratio  doloribus  spasmodico  et  ner¬ 
voso  medendi  ab  ea  quae  in  inflammatorio  trac¬ 
tando  adhibetur,  adeo  discrepat,  discrimina  inter 
eos  dolores  bene  nosse  medici  maxime  interest. 
Posterioris  duratio,  sine  intermissione  ulla,  uti 
jam  dixi,  e  notis  ejus  praecipuis  una  est ;  ei  ta¬ 
men  porro  adjiciantur  dolor  motu  et  pressura 
auctus,  et  pulsus  plerumque  plenus  et  creber 
cum  excitatione  in  universum  aucta,  quae  om¬ 
nia  priori  desunt. 

I)E  DOLORE  SPASMODICO. 

In  causa  doloris  spasmodici  propiore  explo¬ 
randa,  tantum  profecto  ignoramus,  ut  num  con¬ 
tractio  musculorum  concomitans  a  dolore,  an  hic 
ab  illa  pendeat,  judicatu  difficillimum  sit.  Si 
sententiam  ingeniosi  Darwin  pro  vera  assume¬ 
re  liceret  motum,  scilicet,  et  sensum  ad  gradum 
enormem  provectos,  simul  existere  nequire,  cui 
quidem  opinioni,  plurima  insignia  favent ;  con¬ 
tractiones  musculorum  in  exemplis  fere  omni¬ 
bus  pro  conatibus  quasi  invitis  ad  dolorem  subi¬ 
gendum  vel  saltem  sublevandum,  institutis,  ha¬ 
bere  vellemus.  Hoc  de  actione  uteri  in  parien- 
do  verum  esse  patet,  ubi  dolor  stimulus  tan¬ 
tummodo  ad  contractionem  cogendam  a  natura 
adbibitus  esse,  videtur.  Ex  eo,  igitur  fit,  ut  do¬ 
lor  renixui  praesenti  semper  accommodetur,  et 
fortasse  quoque  ut  faeminae  vitam  otiosam  ( t 
luxuriosam  degentes,  quibus  vires  musculosae 
minuuntur,  plus  angoris  caeteris  paribus,  quam 
caeterae,  quarum  constitutiones  non  adeo  debi¬ 
litatae  sunt,  in  pariendo  patiantur.  Quod  autem 
actionem  morbosum  spectat,  contractionem  aut 
dolorem  nunc  causam,  nunc  effectum  vice  sua 
esse  posse,  et  utrosque  saepe  symptomata  simul- 
tanea  morborum  quorundam  explicatu  difficilli- 

morum  generis  nervosi  praecipue,  esse  credo. 
Discrimina  dolorem  inflammatorium  inter  et 
spasmodicum  jam  narrata  sunt ;  a  nervoso  vero 
discernitur,  quod  hic  per  paroxysmos  vehemen¬ 
tes  ingruat,  texturam  musculosam  potissimum 
corripiat,  et  cum  quiete  perfecta  saepe  vice  mu¬ 
tua  alternetur. 

Dolor  spasmodicus  omnem  praeter  naturam 
musculorum  contractionem  comitatur ;  veluti 
in  spasmis  a  concretionibus  in  ductibus  biliariis 
aut  urinariis — in  dysuria  spasmodica — in  con¬ 
vulsionibus — in  morbo  tic  douloureux  ap¬ 
pellato.  Interdum  remediis  antispasmodicis 
dictis  aut  tonicis  sublevatur,  curationem  autem 
perfectam  ex  morbo  unde  oritur  bene  tractato 
constare  oportet. 

DE  DOLORE  NERVOSO. 

Hic  uti  nomen  indicat,  sedem  suam  in  tela 
nervosa  plerumque  habet.  Gradibus  diversis 
accidit  a  levi  dolore  rheumatismi  vetusti,  ad 
cruciatum  summum  cephalalgiae  hystericae  aut 
intermittentis  vel  odontalgiae ;  forsitan  uti  in 
exemplo  postremo,  affectionibusque  aliis  non¬ 
nullis,  fines  eum  inter  et  dolorem  spasmodicum’ 
haud  semper  admodum  accurate  definiuntur ;  et 
saepissime  inter  eos  discrimina  tam  aperta  sunt 
tet  de  iis  seorsim  agi  possit. 

Dolor  nervosus  etsi  gradu  temporibus  diversis 
plurimum  variet,  haud  illis  paroxysmis  subitis 
et  acerbis  qui  spasmodico  accedunt,  notatur. 
Aliquando  summum  angoris,  sed  non  nisi  gra- 
datim,  attingit ;  nunc  per  horas  aliquot  parum 
remissionis  intercedente,  nunc  per  spatia  tempo¬ 
ris  multo  longiora  perstans,  et  haud  secus  ac  fe¬ 
bres  intermittentes,  saepe  post  intervalla  certa 
impetus  suos  redintegrans.  Unum  exemplar 
ipse  novi,  ubi  aeger  horam  diei  ne  minuto  qui¬ 
dem  fallente  per  paroxysmi  accessionem  enun- 
ciare  potuit.  Non,  uti  inflammatorius,  partium 
affectarum  motu  augetur,  et  saepe  a  pressura 
levamen  accepit ;  nisi  quando  ob  diuturnitatem 
pertinaciorem  teneritudinem  induxit ;  effectum 
quidem  haud  insolitum  doloris  spasmodici  aut 
nervosi,  etiam  quum  nulla  inflammatio  accesse¬ 
rit  :  interdum  a  consensu  cum  partibus  morbosis 
longinquis  pendet,  et  talibus  in  exemplis  saepe 
admodum  acutus  est.  Gradum  ejus  majorem 
minoremve  a  conditionibus  diversis  affectionis, 
unde  oritur,  niti  oportet,  saepe  originem  ex  toto 
localem  habet,  saepius  autem  eandem  perturba¬ 
tioni  constitutionis  cuilibet  generali  debet. 
Affectiones  generis  rheumatici  pier  aeque  non 
acurate  acutae,  huic  classi  referuntur  ;  hysteriae 
quoque,  quae,  quod  dolores  suos  pariter  ac  cae- 

tera  indicia  spectat,  aliquando  fere  omnem  cui 
corpus  objicitur  morbum  imitatur  ;  dolorumque 
eorum  intermittentium,  quae  temporibus  certis 
ingruunt  et  recedunt.  Hi  saepe  a  primis  viis 
turbatis  oriuntur,  saepe  a  proclivitate  haeredi- 
taria  aut  temperamento  proprio. 

Dolor  sympatheticus,  iste,  videlicet,  qui  in 
parte  quadam  a  sede  morbi,  cujus  indicium  est, 
distante  oritur,  in  plurimis  vitiis  accidit,  ej usque 
notitia  quam  perfectissima  medico  in  diagnosi 
proponenda,  prorsus  necessaria  est.  Nonnun- 
quam  ab  ea  lege,  aut  consuetudine  per  quam  sen¬ 
sum  ab  origine  vel  centro  ad  finem  nervi  referre 
solemus,  pendere  videtur,  veluti  siquis,  crure  am¬ 
putato  truncatus,  pedis  digitos  lacerari  aut  laedi 
quasi  errore  fingit ;  aut  morbis  coxae  aegrotans 
de  doloribus  genu  aut  tali  cruciantibus  conque¬ 
ritur;  alias,  vero,  ubi  nexus  partium  nullus  arctus 
aut  manifestus  conspicitur,  ratio  consensus  ex¬ 
plicari  nequit.  Hujusmodi  sunt  dolor  capitis  a 
ventriculo  se  male  habente  ;  raptusque  musculo¬ 
rum  sive  spasmus  in  cholera.  Exempla  consen¬ 
sus  usitatissima  subjiciuntur  dolores  nimirum, 
genua,  tibias,  talos,  plantasque  pedum  in  morbo 
coxae,  et  nonnullis  spinae  vitiis  afficientes ;  iique 
quinetiam,  qui  suras  in  partu  ob  nervos  sacrales 
compressos,  et  in  cholera,  qua  de  causa  ignora- 

mus  afficiunt ;  qui  caput  in  cardialgia  aliisque 
ventriculi  molestiis,  epiglottidem  in  morbis  pul¬ 
monalibus,  summum  humerum  in  Hepatitide,  in- « 
festant ;  qui  denique  cutem  abdominis  aut  fe¬ 
mur  externum  in  nephritide  moleste  ha  bent 
vel  signa  calculi  renum,  ubi  hic  in  vesica  revera 
haeret,  aut  vice  versa  induunt. 

Nullae  affectiones  ac  eoequae  ventriculum  in¬ 
ter  et  caput  intercedunt,  adeo  difficiles  explana¬ 
tu  inveniuntur.  Cur  enim,  dolor  adeo  saevus 
interdum,  ad  alterutrum,  vel  utrosque  oculos 
patens  in  levibus,  uti  videtur,  ventriculi  molestiis 
accidit,  dum  dolor  nullus  pyrosin  pertinacem, 
scirrhum  et  carcinoma  ejus  visceris,  comitatur? 

Genus  tertium  doloris  nervosi,  id  scilicet  a  le- 
sione  aut  irritatione  finis  nervi,  saepe  angorem, 
qualis  depingi  nequit,  et  nonnunquam  in  mani¬ 
am  desinit,  suscitat.  Vitium  est  pertinacissimum 
et  tractatu  difficilimum,  aliquando  tantummodo 
nervo  diviso,  parteve  ejus  trunci  excisa  suble¬ 
vandum. 

Jam  ad  eos  dolores  memorandos  ventum  est, 
qui  saepissime,  etsi  non  semper  ab  operatione 
agentium  externorum  nascuntur.  Dolor  urens 
contactu  rerum  admodum  frigidarum  *  vel  ad¬ 
modum  calidarum  cietur,  itemque  ab  actione 


*  Vide  Opus  Magendie,  p  90. 

acidorum  concentratorum,  rerum  ve  alkalinarum, 
et  nonnullorum  ex  mineralibus  venenis  in  ven¬ 
triculo,  multas  autem  affectiones  internas,  carci- 
nomitosas  uti  opinor,  praecipue  comitatur.  Do¬ 
lor  lancinans,  jaculans,  aut  emicans  nomina  sua 
ab  instrumentis  quaejsensus  istiusmodi  efficiunt, 
deducit  plerumque  spasmodicus  est ;  sed  impe¬ 
tus  acuti  affectionum  ardentium  et  rheumatica¬ 
rum  haud  raro  ab  eo  incipiunt.  yEgri  eum  tan¬ 
tum  esse  dicunt,  quantum  aliquis  sagitta  trajec¬ 
tus  sentiret.  Saepe  in  arthritide  vaga,  et  rheu¬ 
matismo,  in  hysteria,  nonnullis  pectoris  morbis 
iisque  capitis  vitiis  quae  ortum  suum  a  debilita¬ 
te  nervosa  deducunt,  incessit.  Cum  dolore  per¬ 
stante  obscuro  quoque  qui  tumores  organicos  in 
capite  et  hydrencephalum  comitatur  ;  vice  mu¬ 
tua  alternari  conspicitur.  v 

Dolor  lacerans  vel  qui  partes  vivas  lacerando 
excitatur,  quatenus  ab  actione  morbosa  sola  ori¬ 
tur  haud  ita  saepe  sentitur.  Mulieris  dolorem  a 
se  perceptum,  inter  dilatationem  oris  uteri  ra¬ 
rius  partium  externarum,  in  pariendo,  tanquam 
hujusmodi  dixerunt  dolores  vellicantes,  pungen¬ 
tes  et  rodentes  a  scriptoribus  morbos  internos 
comitari  feruntur.  Nulla  exempla  novi,  ubi  is¬ 
tos  pro  notis  diagnosticis  habere  licet. 

